ალექს ტერნერი

ალექსანდერ დევიდ „ალექს“ ტერნერი (დ. 6 იანვარი, 1986) —  ინგლისელი მუსიკოსი, მომღერალი და სიმღერების ავტორი. იგი არის ინგლისური ინდი-როკ ჯგუფ Arctic Monkeys-ის მთავარი ვოკალისტი, გიტარისტი და სიმღერების ავტორი. ტერნერი აგრეთვე ცნობილია პროექტით The Last Shadow Puppets და სოლო შემოქმედებით.

ბიოგრაფია

ალექს ტერნერი არის პენი და დევიდ ტერნერების ერთადერთი შვილი. ალექსი სწავლობდა შეფილდის საშუალო სკოლაში. იგი გაიზარდა ჰაი გრინში, შეფილდისგარეუბანში. ესწრებოდა ლექციებს სტოკბრიჯის უმაღლეს სკოლაში, შეფილდში (1997–2002). მისი ლექტორი წლების შემდეგ მას ახასიათებს, როგორც „არასტანდარტულ, ოდნავ უცნაურ და ორიგინალური იუმორის მქონე ადამიანს“.

ალექსი მთელი მოზარდობის მანძილზე უსმენდა რეპს, ძირითადად კი Roots Manuva-ს. შემდეგ მან ყურადღება დაუთმო გიტარას და უსმენდა  The Strokes-ს და The Libertines-ს. ტერნერი აგრეთვე აღიარებს, რომ მას უყვარდა The Beatles. უნივერსიტეტში სწავლის 6 თვის შემდეგ, ტერნერმა მშობლები დაითანხმა, რომ მიეტოვებინა სწავლა და ერთი წელი მთლიანად მუსიკალური კარიერისთვის დაეთმო. 2001 წლის შობისთვის მშობლებმა მას პირველი გიტარა უყიდეს.

ამ დროის განმავლობაში ალექსი მუშაობდა ბარმენად შეფილდში. ერთხელ მან თქვა, რომ თუკი Arctic Monkeys ვერ გახდებოდა წარმატებული, ის გააგრძელებდა ინგლისურის სწავლას მანჩესტერის უნივერსიტეტში.

კარიერა
Arctic Monkeys

ჯგუფის პირველი ალბომი Whatever People Say I Am, That's What I'm Not გამოიცა 2006 წლის დასაწყისში და გახდა ყველაზე სწრაფად გაყიდვადი სადებიუტო ალბომი. ამის შემდეგ ჯგუფმა გამოუშვა კიდევ ოთხი ალბომი - Favourite Worst Nightmare (2007), Humbug (2009), Suck It and See (2011) და AM (2013). ყველა ალბომმა ბრიტანულ ჩარტებში #1 ადგილი დაიკავა. აქედან უკანასკნელმა ძალიან წარმატებული აღმოჩნდა. კრიტიკოსები მას ჯგუფის ისტორიაში საუკეთესოს უწოდებდნენ.

The Last Shadow Puppets

2008 წლის 21 აპრილს ტერნერმა მაილზ კეინთან ერთად გამოსცა ალბომი The Age of the Understatement, რასაც მოჰყვა მცირე საკკონცერტო ტურნე, დაწყებული 2008 წლის 19 აგვისტოს პორტსმუთში, ლონდონის ფილარმონიული ორკესტრის თანხლებით.

სოლო ნამუშევრები

ტერნერმა დაწერა და შეასრულა ექვსი სიმღერა 2010 წლის ფილმის წყალქვეშა ნავი საუნდტრეკისთვის, რომელიც 2011 წლის 19 მარტს ბრიტანეთსა და აშშ-ში გამოვიდა. ფილმის რეჟისორია Arctic Monkeys-ის მეგობარი და მათი მუსიკალური ვიდეოების რეჟისორი რიჩარდ აიოადი.

პირადი ცხოვრება

ტერნერს 2005-2007 წლებში ჰქონდა ორწლიანი ურთიერთობა გოლდსმითსის კოლეჯის სტუდენტ ჯოანა ბენეტთან. მოგვიანებით, 2007-2011 წლებში იგი ხვდებოდა ბრიტანელ მოდელ ალექსა ჩანგს. ისინი ერთად ცხოვრობდნენ ნიუ-იორკსა და ლონდონში.

დისკოგრაფია

სოლო

EP-ები

 სათაური დეტალები უმაღლესი პოზიციები ჩარტში ბრიტ საფრ ირლ Submarine გამოიცა: 18 მარტი 2011
 ლეიბლი: Domino 35 97 56

სხვა

Arctic Monkeys

2006 – Whatever People Say I Am, That's What I'm Not
2007 – Favourite Worst Nightmare
2009 – Humbug
2011 – Suck It and See
2013 – AM

The Last Shadow Puppets

2008 – The Age Of The Understatement

თანამშრომლობები
2007 – Reverend and The Makers – The State of Things (ავტორი, ვოკალისტი - "The Machine", თანაავტორი - "He Said He Loved Me" და "Armchair Detective")
2007 – დიზი რასკალი – Maths + English ("Temptation")
2009 – მეტ ჰენდერსი – Late Night Tales: Matt Helders ("A Choice of Three")
2011 – მაილზ კეინი – Colour of the Trap (თანაავტორი - "Rearrange", "Counting Down the Days", "Happenstance", "Telepathy", "Better Left Invisible" და "Colour of the Trap")
2012 – მაილზ კეინი – First of My Kind EP (თანაავტორი - "First of My Kind")
2013 – მაილზ კეინი – Don't Forget Who You Are (თანაავტორი, ბასისტი "Get Right"-ის B-მხარეზე)
2013 – Queens of the Stone Age – ...Like Clockwork (მოწვეული ვოკალისტი - "If I Had a Tail")

რესურსები ინტერნეტში

 arcticmonkeys.com
 thelastshadowpuppets.com

სქოლიო

კატეგორია:დაბადებული 6 იანვარი
კატეგორია:დაბადებული 1986
კატეგორია:წამყვანი გიტარისტები
კატეგორია:ინგლისელი ბარიტონები
კატეგორია:ინგლისელი როკ-გიტარისტები
კატეგორია:ინგლისელი როკ-მომღერლები
კატეგორია:Arctic Monkeys-ის წევრები
კატეგორია:Domino Records-ის შემსრულებლები
კატეგორია:XXI საუკუნის ინგლისელი მომღერლები
კატეგორია:ცოცხალი ადამიანები